Diari Oficial de la Generalitat Valenciana


Sumari del DOGV 8066, del 20-06-2017 (2017/4803)

Notificació de la interlocutòria dictada en el procediment d'eficàcia civil resolucions eclesiàstiques sense mesures número 107/2016.
-------------------------------------------------------------------------------------------------------------------------------------

### Dades del document

Número de DOGV
:   8066

Data del DOGV
:   20-06-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4803


Organisme emissor
:   Jutjat de Violencia Sobre la Dona Número 1 de Castelló de la Plana

Tipus de document
:   Anunci

Notificació de la interlocutòria dictada en el procediment d'eficàcia civil resolucions eclesiàstiques sense mesures número 107/2016. [2017/4803]  
Procediment: família, eficàcia civil resolucions eclesiàstiques sense mesures [ERE] 000107/2016-T.  
De: Chiara Suzzi.  
Procuradora: María Castellano García.  
Contra: Laurent Kadoch.  
Domingo Barón Escámez, lletrat de l'Administració de justícia i del Jutjat de Violència sobre la Dona número 1 de Castelló de la Plana, faig saber que en aquest procediment de família, eficàcia civil resolucions eclesiàstiques sense mesures número 107/2016-T, seguit a instàncies de Chiara Suzzi contra Laurent Kadoch s'ha dictat la interlocutòria que té l'encapçalament i la part dispositiva que, literalment, són com segueix:  
  
  
«Interlocutòria número 29/2017  
Castelló de la Plana, 26 de maig de 2017  
Fets  
Primer. María Castellano García, procuradora dels tribunals, que actua en nom i representació de Chiara Suzzi, va formular demanda per al reconeixement d'efectes de resolució eclesiàstica sobre nul·litat de matrimoni en què, després d'exposar els fets en què en sustentava les pretensions i els fonaments de dret pertinents, acabava sol·licitant que, després de la tramitació legal, es dictara una resolució que declarara l'eficàcia civil de la resolució eclesiàstica sobre la nul·litat del matrimoni contret amb Laurent Kadoch.  
Segon. Una vegada tinguda per formulada la sol·licitud, es va admetre a tràmit i es va disposar donar audiència a la part contrària i al Ministeri Fiscal.  
El Ministeri Fiscal va emetre un informe en el sentit de no oposar-se al reconeixement de l'eficàcia civil de la resolució eclesiàstica, sense que el demandat haja comparegut després d'haver sigut citat al seu últim domicili i mitjançant edictes, i les actuacions van restar concluses per a resoldre.  
Part dispositiva  
Declare ajustada al dret de l'Estat la sentència ferma dictada pel Tribunal Eclesiàstic de Segorbe-Castelló, de data 11 de desembre de 2015, en què declara la nul·litat del matrimoni canònic celebrat entre Laurent Kadoch i Chiara Suzzi, i, per tant, en disposa l'eficàcia civil en els punts següents:  
1. Declarar la nul·litat del matrimoni canònic contret pels cònjuges Chiara Suzzi i Laurent Kadoch, celebrat a Benicàssim (Castelló), el dia 19 de febrer de 2011.  
2. La inscripció d'aquesta sentència canònica i d'aquesta resolució al marge de la inscripció de matrimoni dels cònjuges esmentats, en la qual se n'expressarà la cancel·lació.  
Contra aquesta resolució es pot interposar un recurs d'apel·lació, davant d'aquest jutjat, dins del termini màxim i improrrogable de 20 dies, i se substanciarà davant de l'Audiència Provincial de Castelló.  
Així ho ordena, mana i firma M.ª Mercedes Nieto López-Arias, magistrada jutgessa del Jutjat de Violència sobre la Dona número 1 de Castelló de la Plana. En done fe.»  
  
I atés que el demandat, Laurent Kadoch, es troba en parador desconegut, expedisc aquest edicte a fi que li valga de notificació de forma deguda.  
  
Castelló de la Plana, 29 de maig de 2017.- El lletrat de l'Administració de justícia: Domingo Barón Escámez.